  Алёна Григорьева Удмурт сиён-юонлы сизем музей усьтиськоз Шаркан ёросысь Быги гуртын. Та сярысь 19 тулыспалэ ивортиз Улосэз азинтонъя институтлэн сайтэз. «Кытын, Быгыын сяна, усьтоно перепечлы, варсьлы, табаньлы сизем музей? Быгыын тодо удмуртъёслэсь сиён-юонъёсын герзаськем сямъёссэс, татын соосты утё, но тодо», — вераз проектлэн радъясез Юлия Шахтина. Быгыын кылдытэм музее мукет ёросъёсысь рецептъёсты, но ваёзы — со понна радъялозы быдэс гастрономической экспедиция. Гужем одно ик куинетизэ ини ортчоз калыккуспо «Быг-быг» фестиваль. Со сяна, проектэн вырисьёс лэсьтозы сиён-юонъёслы сизем мутус. Музей бордын ужан кутскоз южтолэзе. Тодады вайытом, 2014-ти арын Быгы Фин-угор дуннелэн нырысети шоркарез луиз. Нош 2016-ти арын тулыспалэ Быгыын Удмурт культурая центр усьтиськон сярысь тодмо луиз.  